pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พม. นำเยาวชนต้นแบบที่ชนะเลิศ อันดับที่ 1 และ 2 จากการแข่งขันแกะสลักหิมะที่ประเทศจีน เข้าพบและนำเสนอผลงานต่อนายกรัฐมนตรี
วันอังคารที่ 14 มกราคม 2563
พม. นําเยาวชนต้นแบบที่ชนะเลิศ อันดับที่ 1 และ 2 จากการแข่งขันแกะสลักหิมะที่ประเทศจีน เข้าพบและนําเสนอผลงานต่อนายกรัฐมนตรี
พม. นําเยาวชนต้นแบบที่ชนะเลิศ อันดับที่ 1 และ 2 จากการแข่งขันแกะสลักหิมะที่ประเทศจีน เข้าพบและนําเสนอผลงานต่อนายกรัฐมนตรี
วันนี้ (14 ม.ค. 63) เวลา 08.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วยนางสุภัชชา สุทธิพล อธิบดีกรมกิจการเด็กและเยาวชน และผู้บริหารกระทรวง พม. นําเยาวชนต้นแบบเข้าพบและนําเสนอผลงานต่อพลเอก ประยุทธ์ จันทร์โอชา นายกรัฐมนตรี ประกอบด้วย 1) ทีมแกะสลักหิมะวิทยาลัยสารพัดช่างตราด ได้รับรางวัลชนะเลิศ อันดับที่ 1 เป็นสมัยที่ 2 และรางวัลเทคนิคยอดเยี่ยม (Best Creative Award) ด้วยผลงาน “รัก ยืน ยาว” จากการแข่งขันแกะสลักหิมะนานาชาติ 2020 (12th International Collegiate Snow Sculpture Contest 2020) ณ สาธารณรัฐประชาชนจีน 2) ทีมแกะสลักหิมะวิทยาลัยอาชีวศึกษาอุบลราชธานี ได้รับรางวัลที่ 2 ด้วยผลงาน “พลังแห่งความสามัคคี” (Unity is Strength) จากการแข่งขันแกะสลักหิมะนานาชาติ 2020 3) นักกีฬายูยิตสู นายภาณุวัฒน์ ดีนะตาม นักเรียนชั้นมัธยมศึกษาปีที่ 4 โรงเรียนเทศบาลวัดกลาง จังหวัดขอนแก่น จากเด็กติดเกมสู่แชมป์โลกกีฬา “ยูยิตสู” ซึ่งสามารถปลดหนี้ให้กับครอบครัวด้วยวัยเพียง 16 ปี และ 4) นักจัดกิจกรรมและกลุ่มแกนนําเยาวชน จํานวน 30 คน ณ บริเวณหน้าตึกบัญชาการ 1 ทําเนียบรัฐบาล กทม.
นายจุติ กล่าวว่า กระทรวงการพัฒนาสังคมและความมั่นคงของมนุษย์ (พม.) โดยกรมกิจการเด็กและเยาวชน (ดย.) เป็นหน่วยงานหลักในการขับเคลื่อนการยุทธศาสตร์ด้านเด็กและเยาวชนของประเทศ โดยมีภารกิจสําคัญในการส่งเสริมศักยภาพ คุ้มครอง และพิทักษ์สิทธิเด็กและเยาวชน รวมทั้งการเชิดชูเกียรติและสร้างแรงจูงใจแก่เด็กและเยาวชนที่สร้างชื่อเสียงให้ประเทศชาติ สามารถเป็นแบบอย่างที่ดีในการช่วยเหลือสังคมได้อย่างเต็มศักยภาพ และการส่งเสริมทักษะเด็กและเยาวชนเพื่อก้าวไปสู่ศตวรรษที่ 21 ตามนโยบายรัฐบาล สําหรับทีมแกะสลักหิมะวิทยาลัยสารพัดช่างตราด ได้รับรางวัลชนะเลิศ อันดับที่ 1 เป็นสมัยที่ 2 และรางวัลเทคนิคยอดเยี่ยม (Best Creative Award) ด้วยผลงาน “รัก ยืน ยาว” จากการแข่งขันแกะสลักหิมะนานาชาติ 2020 (12th International Collegiate Snow Sculpture Contest 2020) ระหว่างวันที่ 4 - 7 มกราคม 2563 ณ เมืองฮาร์บิน สาธารณรัฐประชาชนจีน โดยทีมแกะสลักหิมะวิทยาลัยสารพัดช่างตราด ได้รับรางวัลชนะเลิศ อันดับที่ 1 จากการแกะสลักหิมะเป็นรูปร่างของมังกร หงส์ และดอกบัว ที่มีลวดลายสวยงามในแบบลายไทย สื่อถึงความหมายระหว่างประเทศไทยและประเทศจีนที่มีความสัมพันธ์อันดีมาอย่างยาวนาน 70 ปี คือ หงส์ แทนสัญลักษณ์ประเทศไทย มังกร แทนสัญลักษณ์ประเทศจีน และดอกบัวสื่อความหมายถึงประเทศไทย นอกจากนี้ ประเทศไทยยังได้รางวัลที่ 2 จากการแข่งขันรายการดังกล่าว โดยทีมวิทยาลัยอาชีวศึกษาอุบลราชธานี ด้วยผลงาน “พลังแห่งความสามัคคี(Unity is Strength)” ด้วยการจําลองเหตุการณ์ในโลกจินตนาการของกลุ่มสัตว์ที่อยู่ในป่าหิมพานต์
นายจุติ กล่าวเพิ่มเติมว่า กระทรวง พม. โดย ดย. ให้ความสําคัญกับเด็กและเยาวชน โดยพร้อมส่งเสริม สนับสนุน และเติมฝันเด็กและเยาวชนให้บรรลุเป้าหมายภายใต้แนวคิด “เด็กคิด เด็กทํา เด็กนํา ผู้ใหญ่หนุน” เพราะเด็กและเยาวชนจะเป็นพลังสําคัญในการขับเคลื่อนและพัฒนาประเทศชาติ รวมทั้งสืบทอดศิลปวัฒนธรรมและประเพณีอันดีงามให้เจริญก้าวหน้าและยั่งยืนต่อไป
รัฐบาลไทย-ข่าวทำเนียบรัฐบาล- ธ.ก.ส. แจงขั้นตอนการลงทะเบียนขอสินเชื่อฉุกเฉินผ่าน LINE BAAC Family ให้ผู้ได้รับผลกระทบจากการแพร่ระบาดของเชื้อไวรัส COVID-19 เริ่ม 15 เมษายนนี้ [กระทรวงการคลัง]
วันพุธที่ 15 เมษายน 2563
ธ.ก.ส. แจงขั้นตอนการลงทะเบียนขอสินเชื่อฉุกเฉินผ่าน LINE BAAC Family ให้ผู้ได้รับผลกระทบจากการแพร่ระบาดของเชื้อไวรัส COVID-19 เริ่ม 15 เมษายนนี้ [กระทรวงการคลัง]
ธ.ก.ส.แจงขั้นตอนการลงทะเบียนขอรับสินเชื่อฉุกเฉินเพื่อเป็นค่าใช้จ่ายสําหรับผู้ได้รับผลกระทบจากการแพร่ระบาดของเชื้อไวรัส COVID-19 ผ่านช่องทาง LINE BAAC Family ชี้เตรียมข้อมูลส่วนบุคคลให้พร้อม และเริ่มลงทะเบียน 15 เมษายนนี้ ตั้งแต่เวลา 09.00 น.เป็นต้นไป
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. ได้จัดโครงการสนับสนุนสินเชื่อฉุกเฉิน วงเงิน 20,000 ล้านบาท เพื่อช่วยบรรเทาภาระค่าใช้จ่ายจําเป็นและฉุกเฉินในครัวเรือนจากสถานการณ์การแพร่ระบาดของเชื้อไวรัสโคโรนา 2019 (COVID-19) โดยกลุ่มเป้าหมาย คือ เกษตรกรและครอบครัวของเกษตรกร ในอัตราดอกเบี้ยเพียงร้อยละ 0.1 ต่อเดือน วงเงินกู้รายละไม่เกิน 10,000 บาท กําหนดชําระคืน ไม่เกิน 2 ปี 6 เดือนนับจากวันกู้ ไม่ต้องใช้หลักประกัน และสามารถแบ่งงวดชําระได้ตามความสามารถในการชําระคืน เช่น กรณีรายเดือน งวดละ 429.17 บาท ราย 3 เดือนงวดละ 1,287.50 บาท และราย 6 เดือนงวดละ 2,575 บาท โดยปลอดชําระคืนต้นเงินและดอกเบี้ยใน 6 เดือนแรก นับจากวันกู้
เพื่ออํานวยความสะดวกและร่วมดําเนินการตามมาตรการ Social Distancing โดยลดความเสี่ยงจากการแพร่ระบาดดังกล่าว ผู้ใช้บริการไม่ต้องมาติดต่อที่สาขา แต่สามารถลงทะเบียนแสดงความประสงค์ ผ่านช่องทาง Line Official “BAAC Family” โดยค้นหาเพื่อนด้วย ID : @baacfamily กรณีไม่มีสมาร์ทโฟนของตนเอง สามารถใช้งานผ่านสมาร์ทโฟนของบุคคลใกล้ชิด อาทิ บุตรธิดา พี่น้อง หรือญาติสนิทแทนได้ และเริ่มลงทะเบียนขอสินเชื่อได้ตั้งแต่วันที่ 15 เมษายน 2563 ตั้งแต่เวลา 09.00 น. เป็นต้นไป โดยกดเลือกเมนู “COVID-19 ลงทะเบียนรับความช่วยเหลือจาก ธ.ก.ส.” เพื่อเข้าสู่ระบบ โดยจะปรากฏหน้าจอแสดงข้อมูลประกอบการลงทะเบียน ได้แก่ บัตรประชาชน เบอร์โทรศัพท์มือถือของตนเอง เลขบัญชีเงินฝากของ ธ.ก.ส. แ
รัฐบาลไทย-ข่าวทำเนียบรัฐบาล-ก.อุตฯ ปักธงไทยพร้อมเป็นครัวโลก จัดงาน"World Food Expo 2017 ผนึก ก.วิทย์ฯและ ก.ท่องเที่ยวฯ ดันงานวิจัยและนวัตกรรม สร้างมูลค่าเพิ่ม ผสานแหล่งท่องเที่ยวโชว์ศักยภาพ
วันพฤหัสบดีที่ 23 มีนาคม 2560
ก.อุตฯ ปักธงไทยพร้อมเป็นครัวโลก จัดงาน"World Food Expo 2017 ผนึก ก.วิทย์ฯและ ก.ท่องเที่ยวฯ ดันงานวิจัยและนวัตกรรม สร้างมูลค่าเพิ่ม ผสานแหล่งท่องเที่ยวโชว์ศักยภาพ
ก.อุตฯ ปักธงไทยพร้อมเป็นครัวโลก จัดงาน"World Food Expo 2017 ผนึก ก.วิทย์ฯและ ก.ท่องเที่ยวฯ ดันงานวิจัยและนวัตกรรม สร้างมูลค่าเพิ่ม ผสานแหล่งท่องเที่ยวโชว์ศักยภาพ
วันนี้ (23 มีนาคม 2560) นายอุตตม สาวนายน รัฐมนตรีว่าการกระทรวงอุตสาหกรรม นางอรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี ร่วมกันเป็นประธานเปิดงาน "World Food Expo 2017" ณ ศูนย์การค้าเซนทรัลเวิลด์ จัดโดยสถาบันอาหาร กระทรวงอุตสาหกรรม และเครือข่ายพันธมิตรหลายหน่วยงาน ได้แก่ สํานักงานนวัตกรรมแห่งชาติ ,SME Development Bank ,สํานักงานส่งเสริมวิสาหกิจขนาดกลางและขนาดย่อม(สสว.) , บริษัทไทยเบฟเวอเรจ, บริษัท บุญรอด บริเวอรี่ เครือเบทาโกร และกลุ่มบริษัทเซนทรัล ภายใต้วิสัยทัศน์"ประชารัฐร่วมใจประเทศไทยเป็นครัวของโลก"
นายสมชาย หาญหิรัญ ปลัดกระทรวงอุตสาหกรรม กล่าวรายงานถึงวัตถุประสงค์ของการจัดงานครั้งนี้ ว่า การจัดงานครั้งนี้จัดขึ้นเป็นครั้งแรก มีเป้าหมายในการจัดต่อเนื่องอย่างน้อย 3ปี เพื่อเพิ่มขีดความสามารถในการแข่งขันให้กับภาคอุตสาหกรรมอาหารและการท่องเที่ยวไปพร้อมกัน เป็นการสนับสนุนให้เกิดการสร้างเครือข่ายผู้ประกอบการในกลุ่มอาหารต้นน้ํา กลางน้ํา ปลายน้ําให้มีความเข้มแข็ง สร้างการเชื่อมโยงข้อมูลทั้งการวิจัยและพัฒนาด้านวิทยาศาสตร์เทคโนโลยีและนวัตกรรมอย่างเป็นรูปธรรม
จากนั้นนายอุตตม. สาวนายน รัฐมนตรีว่าการกระทรวงอุตสาหกรรม กล่าวเปิดงานตอนหนึ่งว่า " การจัดงานครั้งนี้เป็นการบูรณาการทํางานร่วมกันแบบประชารัฐ เพื่อผลักดันให้ประเทศไทยเป็นศูนย์กลางด้านอาหารของโลกในอนาคต สอดคล้องกับแนวนโยบายการพัฒนาอุตสาหกรรมอาหารแห่งชาติ20ปี ที่มุ่งพัฒนาการผลิตอาหารแปรรูปมุ่งสู่อุตสาหกรรมอาหาร4.0 นอกจากนี้ ยังเป็นการสร้างการรับรู้ในศักยภาพอาหารของไทยทั้งในรูปแบบอาหารแปรรูปเพื่อการส่งออก และรูปแบบการบริโภคอาหารไทยในมิติต่างๆไปพร้อมกันด้วย
งาน "World Food Expo 2017" จัดขึ้นระหว่างวันที่23 มีนาคม-9 เมษายน2560 ตั้งแต่เวลา10.00-22.00น. ณ ลานสแควร์ ด้านหน้าศูนย์การค้าเซนทรัลเวิลด์ โดยนักชิมพลาดไม่ได้กับการสาธิตการปรุงอาหารสูตรโบราณจากเชฟที่มีชื่อเสียง และเมนูอาหารหลากหลาย ผู้สนใจเข้าชมข้อมูลได้ที่ www. nfi.or. th
รัฐบาลไทย-ข่าวทำเนียบรัฐบาล-สถานการณ์น้ำท่วมเริ่มคลี่คลายเร่งรัดมาตรการฟื้นฟู
วันอังคารที่ 1 ตุลาคม 2562
สถานการณ์น้ําท่วมเริ่มคลี่คลายเร่งรัดมาตรการฟื้นฟู
วันอังคารที่ 1 ตุลาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลสํานึกในพระมหากรุณาธิคุณของพระบาทสมเด็จพระเจ้าอยู่หัวและพระบรมวงศานุวงศ์ที่ทรงติดตามสถานการณ์น้ําท่วมและได้พระราชทานความช่วยเหลือแก่พสกนิกรมาโดยตลอด รวมทั้งขอบคุณประชาชน เจ้าหน้าที่ และจิตอาสาทุกภาคส่วนที่ช่วยกันฟื้นฟูความเสียหายหลังน้ําลด โดยขณะนี้ปัญหาน้ําท่วมในหลายพื้นที่เริ่มคลี่คลาย ซึ่งนายกรัฐมนตรีได้สั่งการให้หน่วยงานที่เกี่ยวข้องเร่งรัดดําเนินมาตรการเยียวยาประชาชนทุกมิติ เช่น บ้านเรือนเสียหาย พื้นที่เกษตร ประมง ปศุสัตว์ และเครื่องมือทํากินเสียหาย รวมทั้งถอดบทเรียนการทํางานเพื่อปรับปรุงวิธีการปฏิบัติในอนาคต นอกจากนี้ ยังได้กําชับให้ติดตามและรายงานสถานการณ์ค่าฝุ่นละอองเกินมาตรฐานอย่างต่อเนื่องด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กสร. แนะนายจ้างใช้หลักแรงงานสัมพันธ์ ร่วมเจรจาหาทางออกก่อนตัดสินใจเลิกจ้างในช่วงโควิด-19
วันพุธที่ 13 พฤษภาคม 2563
กสร. แนะนายจ้างใช้หลักแรงงานสัมพันธ์ ร่วมเจรจาหาทางออกก่อนตัดสินใจเลิกจ้างในช่วงโควิด-19
กรมสวัสดิการและคุ้มครองแรงงานกําหนดมาตรการบรรเทาปัญหาการเลิกจ้างพร้อมเสนอแนะให้นายจ้างนําไปพิจารณาแก้ไขปัญหาร่วมกันกับลูกจ้างโดยใช้หลักแรงงานสัมพันธ์ ในการเจรจาก่อนการเปลี่ยนแปลง  สภาพการจ้าง สภาพการทํางานในภาวะวิกฤติของสถานการณ์ผลกระทบจากไวรัสโควิด-19
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า ในอดีตเมื่อปี 2540 ประเทศไทยได้เกิดวิกฤติเศรษฐกิจตกต่ํา นํามาซึ่งการเลิกจ้าง การปิดกิจการของสถานประกอบกิจการเป็นจํานวนมาก ซึ่งกรมได้ออกมาตรการมารองรับปัญหาดังกล่าว เพื่อเป็นการบรรเทาปัญหาการเลิกจ้างในขณะนั้น ปัจจุบันเมื่อเกิดผลกระทบจากไวรัสโควิด-19 จึงได้นํามาเป็นแนวทางเสนอแนะให้สถานประกอบกิจการ นายจ้าง ลูกจ้างได้ปฏิบัติร่วมกัน โดยใช้หลักแรงงานสัมพันธ์ เพื่อให้เกิดการเจรจาก่อนจะเปลี่ยนแปลงสภาพการจ้าง สภาพการทํางาน โดยมีแนวทาง 3 ด้านหลัก ๆ คือ 1) มาตรการลดค่าใช้จ่ายด้านการบริหาร ได้แก่ นโยบายประหยัดพลังงาน การลดค่าใช้จ่ายด้านการบริหาร รวมทั้งลดต้นทุนต่าง ๆ เท่าที่จําเป็น และ มาตรการลดค่าใช้จ่ายทางด้านแรงงาน โดยต้องเลือกมาตรการที่มีผลกระทบต่อลูกจ้างน้อยที่สุดมาใช้ก่อน อาทิ ลดหรือยกเลิกการทํางานล่วงเวลา ลดค่าใช้จ่ายในส่วนที่เป็นสวัสดิการที่เป็นประโยชน์ต่อลูกจ้างน้อยที่สุด 2) มาตรการปรับปรุงการบริหารงานบุคคลให้เหมาะสมกับสถานการณ์ เช่น มีการปรับเปลี่ยนโยกย้ายหน้าที่ของลูกจ้างเพื่อวางแผนกําลังคนให้เหมาะสมกับกําลังการผลิต 3) มาตรการชะลอการเลิกจ้าง หากมีการดําเนินการทั้งสองมาตรการข้างต้นแล้ว ยังมีผลกระทบที่เกิดขึ้นต่อการประกอบกิจการของนายจ้าง จนทําให้ไม่สามารถประกอบกิจการได้ตามปกติ จนอาจทําให้ต้องหยุดกิจการบางส่วนหรือทั้งหมดเป็นการชั่วคราว ให้มีการจัดลําดับความสําคัญของแผนก หรือจํานวนลูกจ้างที่ได้รับผลกระทบจากการหยุดหรือปิดกิจการโดยยึดหลักความเป็นธรรมแก่ทั้งสองฝ่าย ทั้งนี้ การเปลี่ยนแปลงสภาพการจ้าง สภาพการทํางานตามมาตรการข้างต้น ต้องได้รับความยินยอมจากลูกจ้าง และขอให้การเจรจาตั้งอยู่บนพื้นฐานของหลักสุจริตใจ โดยการเปลี่ยนแปลงนั้นต้องไม่ละเมิดสิทธิของลูกจ้าง และต้องไม่น้อยกว่ามาตรฐานขั้นต่ําตามพระราชบัญญัติคุ้มครองแรงงาน พ.ศ. 2541
อธิบดี กสร. กล่าวเพิ่มเติมว่า หากสถานประกอบกิจการใดต้องการคําแนะนํา หรือขอคําปรึกษาถึงแนวทางการดําเนินการตามมาตรการบรรเทาการเลิกจ้างเพิ่มเติม สามารถติดต่อได้ที่ สํานักงานสวัสดิการและคุ้มครองแรงงานที่สถานประกอบกิจการตั้งอยู่ทั่วประเทศ
รัฐบาลไทย-ข่าวทำเนียบรัฐบาล-รัฐมนตรีช่วยว่าการกระทรวงมหาดไทยเป็นประธานมอบโล่รางวัลผู้อุทิศตนเพื่อสิ่งแวดล้อม ปี 2561 พร้อมเชิญชวนคนไทยช่วยกันรักษาสิ่งแวดล้อม
วันศุกร์ที่ 30 มีนาคม 2561
รัฐมนตรีช่วยว่าการกระทรวงมหาดไทยเป็นประธานมอบโล่รางวัลผู้อุทิศตนเพื่อสิ่งแวดล้อม ปี 2561 พร้อมเชิญชวนคนไทยช่วยกันรักษาสิ่งแวดล้อม
รัฐมนตรีช่วยว่าการกระทรวงมหาดไทยเป็นประธานมอบโล่รางวัลผู้อุทิศตนเพื่อสิ่งแวดล้อม ปี 2561 พร้อมเชิญชวนคนไทยช่วยกันรักษาสิ่งแวดล้อม
วันนี้ (29 มีนาคม 2561) เวลา 14.00 น. นายสุธี มากบุญ รัฐมนตรีช่วยว่าการกระทรวงมหาดไทย เป็นประธานในพิธีมอบโล่รางวัลผู้อุทิศตนเพื่อสิ่งแวดล้อม ปี 2561 ณ ศูนย์ประชุมสถาบันวิจัยจุฬาภรณ์ เขตหลักสี่ กรุงเทพฯ จัดขึ้นโดยมูลนิธิสิ่งแวดล้อมศึกษา มีผู้ได้รับรางวัลจํานวน 15 คน จาก 5 สาขา ได้แก่ สาขาทรัพยากรธรรมชาติและสิ่งแวดล้อม จํานวน 3 ราย สาขาการสอนสิ่งแวดล้อม จํานวน 3 ราย สาขาการส่งเสริมคุณภาพสิ่งแวดล้อม จํานวน 4 ราย สาขาศิลปินเพื่อสิ่งแวดล้อม จํานวน 2 ราย และสาขาการสื่อสารสิ่งแวดล้อม จํานวน 3 ราย
ในโอกาสนี้ นายสุธี มากบุญ ได้กล่าวแสดงความยินดีแก่ผู้ได้รับรางวัลทุกคน โดยขอให้ภูมิใจและมีกําลังใจในการทํางานเพื่ออนุรักษ์สิ่งแวดล้อมต่อไป พร้อมกันนี้ยังได้กล่าวชื่นชมแนวทางการดําเนินงานของมูลนิธิสิ่งแวดล้อมศึกษา เนื่องจากเห็นว่าการมอบโล่รางวัลดังกล่าวถือเป็นกิจกรรมที่ดี เป็นการให้กําลังใจและยกย่องคนทํางานด้านสิ่งแวดล้อมให้ปรากฏแก่สังคม ซึ่งเป็นสิ่งสําคัญมากในสมัยที่ปัญหาสิ่งแวดล้อมกําลังทวีความรุนแรงขึ้นมาทุกขณะ และขอเชิญชวนให้คนไทยทุกคนช่วยกันรักษาสิ่งแวดล้อมทั้งในวันนี้และวันหน้าสืบไป.
ครั้งที่ 69/2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-กรุงไทยชี้จับตาตลาดจีน เหตุมีสัญญาณศก.ชะลอ
วันศุกร์ที่ 26 ตุลาคม 2561
กรุงไทยชี้จับตาตลาดจีน เหตุมีสัญญาณศก.ชะลอ
Krungthai Macro Research จับตาตลาดจีนอย่างใกล้ชิด เหตุมีสัญญาณชะลอตัวทางเศรษฐกิจ จากสงครามการค้าระหว่างจีนกับสหรัฐ ความเชื่อมั่นผู้บริโภคลดลง ระบุตัวเลขส่งออกไทยไปจีนชะลอลง หลังสินค้ากลุ่มยาง ผลิตภัณฑ์ยาง และยานยนต์หดตัวแรง
ดร.พชรพจน์ นันทรามาศ ผู้อํานวยการฝ่ายอาวุโส สายงาน Global Business Development and Strategy ธนาคารกรุงไทย ประเมินจากรายงานตัวเลขการส่งออกของไทยในเดือนกันยายน 2561 หดตัวลง 5.2% ต่ําสุดในรอบ 19 เดือน เหตุส่งออกไปจีนหดตัวแรงถึง 14.1% และประเทศกลุ่ม ASEAN-5 ชะลอลงมาก โตเพียง 0.9%
Krungthai Macro Research ชี้จับตาตลาดส่งออกจีนอย่างใกล้ชิด เนื่องจากมีสัญญาณชะลอตัวทางเศรษฐกิจจีนที่ได้รับผลกระทบจากสงครามการค้ากับสหรัฐ และความเชื่อมั่นของผู้บริโภคที่ลดลง เห็นได้จากตัวเลขสินค้าส่งออกของไทยไปจีนในเดือนกันยายน 2561 หดตัว ทั้งยานยนต์ ยางล้อ และสินค้าอิเล็กทรอนิกส์ ซึ่งตลาดยานยนต์ของจีนชะลงตัวลงอย่างต่อเนื่อง ในช่วง 3 เดือนที่ผ่านมา คาดว่าน่าจะเป็นผลมาจากความเชื่อมั่นของผู้บริโภคที่ลดลง
ดร.พชรพจน์ นันทรามาศ กล่าวต่อไปว่า จับตาสินค้าสินค้ากลุ่มยาง ผลิตภัณฑ์ยาง และยานยนต์ เนื่องจากสินค้ากลุ่มยางพารามีสัดส่วนต่อการส่งออกไปจีนถึง 6.1% และยอดส่งออกหดตัวถึง 39.7% สําหรับผลิตภัณฑ์ยางหดตัว 33.9% ขณะที่การส่งออกยานยนต์ อุปกรณ์และส่วนประกอบไป ASEAN-5 มีสัดส่วนถึง 13.6% ของยอดส่งออกไป ASEAN-5 ทั้งหมด ล่าสุดหดตัวที่ 12.8% หดตัวครั้งแรกในรอบ 9 เดือน ผู้ประกอบการที่อยู่ใน supply chain ของอุตสาหกรรมนี้จึงควรติดตามภาวะตลาดอย่างใกล้ชิด
สําหรับสินค้านําเข้าของไทยในเดือนกันยายน 2561 เติบโต 9.9% ชะลอตัวลงจากเดือนก่อนหน้าที่เติบโต 22.8% เป็นที่น่าสังเกตว่าแม้ส่งออกไปจีนจะหดตัวลง แต่สินค้าจีนยังไม่ทะลักเข้าไทยอย่างที่กังวล ไม่ว่าจะเป็นเหล็กและผลิตภัณฑ์โลหะ หรือสินค้าอิเล็กทรอนิกส์ ส่วนหนึ่งน่าจะมาจากปัจจัยภายในประเทศของจีนเอง เช่น การลงทุนที่ลดลง สอดคล้องกับการปล่อยสินเชื่อที่เข้มงวดขึ้น และการขอสินเชื่อจากต่างประเทศในอุตสาหกรรมที่ได้รับผลกระทบจากสงครามการค้าลดลงอย่างมากในปีนี้ อย่างไรก็ตาม ผู้ประกอบการในอุตสาหกรรมที่เกี่ยวข้องไม่ควรประมาท เพราะในเดือนมกราคมที่จะถึงนี้ อัตรากําแพงภาษีที่สหรัฐฯ ตั้งกับสินค้าจีนจํานวนมากจะปรับเพิ่มขึ้นจาก 10% เป็น 25% ซึ่งจะเป็นตัวเร่งให้สินค้าจีนออกมามากขึ้น
ฝ่ายสื่อสารองค์กรและภาพลักษณ์
โทร. 0-2208-4178
รัฐบาลไทย-ข่าวทำเนียบรัฐบาล-บก.ปรับวิธีการจัดซื้อยาฯ เพื่อประโยชน์ของประชาชน
วันพฤหัสบดีที่ 2 พฤศจิกายน 2560
บก.ปรับวิธีการจัดซื้อยาฯ เพื่อประโยชน์ของประชาชน
คณะกรรมการวินิจฉัยฯ กรมบัญชีกลาง ให้หน่วยงานของรัฐจัดซื้อยาและเวชภัณฑ์ที่มิใช่ยา ตามวิธีที่กําหนด เพื่อให้เกิดความต่อเนื่อง มีประสิทธิภาพและเกิดความคล่องตัวเพิ่มขึ้น
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ กําหนดวิธีจัดซื้อยาและเวชภัณฑ์ที่มิใช่ยาให้หน่วยงานของรัฐ เพื่อให้การจัดซื้อจัดจ้างพัสดุส่งเสริมสุขภาพและสาธารณสุขมีความคล่องตัว ช่วยส่งเสริมการจัดซื้อยาตามบัญชีนวัตกรรมของไทย ส่งผลดีต่อประชาชนให้ได้รับการรักษาที่มีความต่อเนื่อง และเป็นไปตามหลักการของพระราชบัญญัติ (พ.ร.บ.) การจัดซื้อจัดจ้างและการบริหารพัสดุภาครัฐ พ.ศ.2560 สําหรับวิธีการจัดซื้อยาและเวชภัณฑ์ที่มิใช่ยา ให้หน่วยงานของรัฐสามารถจัดซื้อยาตามชื่อสามัญในบัญชียาหลักแห่งชาติตามที่คณะกรรมการพัฒนาระบบยาแห่งชาติกําหนด โดยใช้เงินงบประมาณจัดซื้อยาดังกล่าว ไม่น้อยกว่า 60% รวมทั้งสามารถจัดซื้อยาที่อยู่ในบัญชียาหลักแห่งชาติหรือเวชภัณฑ์ที่ผลิตออกจําหน่าย โดยองค์การเภสัชกรรมหรือสภากาชาดไทยได้ด้วยวิธีเฉพาะเจาะจง ขณะเดียวกัน ยังให้หน่วยงานของรัฐจัดซื้อยาตามชื่อสามัญหรือเวชภัณฑ์ ที่ขึ้นบัญชีนวัตกรรมไทยและองค์การเภสัชกรรมหรือสภากาชาดไทยมิได้ผลิตออกจําหน่าย โดยวิธีเฉพาะเจาะจง ไม่น้อยกว่า 30% ของเงินงบประมาณค่าจัดซื้อยาหรือเวชภัณฑ์ที่มิใช่ยา ซึ่งได้ขึ้นบัญชีนวัตกรรมไทยตามบัญชีรายการยาและเวชภัณฑ์ที่มิใช่ยาของหน่วยงานนั้นๆ แล้วแต่กรณี
ในกรณีที่องค์การเภสัชกรรมหรือสภากาชาดไทยมิได้เป็นผู้ผลิตแต่มีจําหน่าย ให้ส่วนราชการจัดซื้อยาในบัญชียาหลักแห่งชาติ โดยวิธี e-bidding จากผู้ขายรายใดก็ได้ หรือหากจัดซื้อยาโดยวิธีคัดเลือก ให้เชิญชวนองค์การเภสัชกรรมและโรงงานเภสัชกรรมทหารเข้ายื่นข้อเสนอด้วยทุกครั้ง หรือหากอยู่ในเงื่อนไขที่จะจัดซื้อโดยวิธีเฉพาะเจาะจง ให้ซื้อจากผู้ขายรายใดก็ได้ แต่ราคาที่ซื้อต้องไม่สูงกว่าราคากลางที่คณะกรรมการพัฒนาระบบยาแห่งชาติหรือกระทรวงสาธารณสุขกําหนดไว้
เมื่อเร็วๆ นี้ กรมบัญชีกลางได้หารือร่วมกับ สํานักงานหลักประกันสุขภาพแห่งชาติ (สปสช.) กระทรวงสาธารณสุข องค์การเภสัชกรรม และโรงพยาบาลราชวิถี เกี่ยวกับกรณีการมอบหมายให้โรงพยาบาลราชวิถีจัดซื้อยากลุ่มพิเศษแทนโรงพยาบาลทั่วประเทศ ในปีงบประมาณ 2561 ขณะนี้กระทรวงสาธารณสุขอยู่ระหว่างจัดทําหลักเกณฑ์เพื่อเสนอคณะกรรมการนโยบายการจัดซื้อจัดจ้างและการบริหารพัสดุภาครัฐ พิจารณาให้ความเห็นชอบ ซึ่งจะทําให้การดําเนินการจัดซื้อยากลุ่มพิเศษนี้ปฏิบัติตามกฎเกณฑ์อย่างถูกต้อง และทําให้ประชาชนที่ใช้สิทธิภายใต้หลักประกันสุขภาพแห่งชาติ มั่นใจได้ว่าจะมียาเพียงพอกับความต้องการในการรักษาผู้ป่วย
รัฐบาลไทย-ข่าวทำเนียบรัฐบาล-รองนายกรัฐมนตรี ให้สัมภาษณ์แก่สื่อมวลชนไทยและต่างประเทศ เกี่ยวกับการจัดงานแสดงโขน
วันอังคารที่ 29 สิงหาคม 2560
รองนายกรัฐมนตรี ให้สัมภาษณ์แก่สื่อมวลชนไทยและต่างประเทศ เกี่ยวกับการจัดงานแสดงโขน
รองนายกรัฐมนตรี ให้สัมภาษณ์แก่สื่อมวลชนไทยและต่างประเทศ เกี่ยวกับการจัดงานแสดงโขน
วันที่ 29 ส.ค.60 เวลา 11.00 น. ณ ซิดนีย์ โอเปอร่า เฮ้าส์
พลเอก ธนะศักดิ์ ปฏิมาประกร รองนายกรัฐมนตรี ให้สัมภาษณ์แก่สื่อมวลชนไทยและต่างประเทศ เกี่ยวกับการจัดงานแสดงโขน ที่จัดขึ้นเป็นครั้งแรก และสร้างความประทับใจอย่างมากแก่ผู้ชม
รัฐบาลไทย-ข่าวทำเนียบรัฐบาล-วิธีการทำความสะอาดโทรศัพท์มือถือ เพื่อป้องกันเชื้อไวรัสโควิด-19
วันอังคารที่ 31 มีนาคม 2563
วิธีการทําความสะอาดโทรศัพท์มือถือ เพื่อป้องกันเชื้อไวรัสโควิด-19
การทําความสะอาดโทรศัพท์มือถือให้ถูกสุขลักษณะอนามัยมีวิธีการอย่างไรบ้างนะ ??
-ทําความสะอาดด้วยน้ําและสบู่ : ใช้น้ําเปล่า สบู่เหลว และผ้าไมโครไฟเบอร์ มีวิธีการ 2 แบบ
1.ล้างน้ําเปล่าฟอกสบู่ (สําหรับโทรศัพท์มือถือที่กันน้ํา)
2.เช็ดทําความสะอาดด้วยผ้าปกติ (สําหรับโทรศัพท์มือถือทั่วไป)
-ทําความสะอาดด้วยแอลกอฮอล์ ต้องสังเกตโทรศัพท์มือถือว่ามีฟิล์มกันรอยหรือไม่ ถ้าไม่มี ให้ติดก่อน ต่อมาใช้สเปรย์แอลกอฮอล์ฉีดลงบนผ้าไมโครไฟเบอร์ สุดท้ายนํามาเช็ดให้สะอาด
รัฐบาลไทย-ข่าวทำเนียบรัฐบาล-กระทรวงอุตสาหกรรมพร้อมหน่วยงานพันธมิตรเข้าพื้นที่ช่วยเหลือเยียวยาผู้ประสบภัยจากพายุปาบึก.อย่างต่อเนื่อง
วันจันทร์ที่ 14 มกราคม 2562
กระทรวงอุตสาหกรรมพร้อมหน่วยงานพันธมิตรเข้าพื้นที่ช่วยเหลือเยียวยาผู้ประสบภัยจากพายุปาบึก.อย่างต่อเนื่อง
ความคืบหน้าการเข้าดูแล และช่วยเหลือเยียวยาแก่ผู้ได้รับผลกระทบจากความเสียหายจากภัยพิบัติพายุโซนร้อนปาบึก ของกระทรวงอุตสาหกรรม โดยสํานักงานอุตสาหกรรมจังหวัดชุมพร ได้ลงพื้นที่ ณ ชุมชนบ้านเกาะพิทักษ์ ตําบลบางน้ําจืด
ความคืบหน้าการเข้าดูแล และช่วยเหลือเยียวยาแก่ผู้ได้รับผลกระทบจากความเสียหายจากภัยพิบัติพายุโซนร้อนปาบึก ของกระทรวงอุตสาหกรรม โดยสํานักงานอุตสาหกรรมจังหวัดชุมพร ได้ลงพื้นที่ ณ ชุมชนบ้านเกาะพิทักษ์ ตําบลบางน้ําจืด อําเภอหลังสวน จังหวัดชุมพร ซึ่งเป็นหมู่บ้านที่ได้รับความเสียหายจากภัยพิบัติพายุโซนร้อนปาบึก โดยได้ดําเนินการให้ความช่วยเหลือเบื้องต้น ได้แก่
1. ให้การช่วยเหลืออพยพคนจากชุมชนบ้านเกาะพิทักษ์มาพักอาศัยอยู่ที่วัดทองโข ตําบลบางน้ําจืด อําเภอหลังสวน จังหวัดชุมพร พร้อมทั้งให้การช่วยเหลือในเรื่องอาหาร ยาสามัญประจําบ้านและประสานหน่วยงานที่เกี่ยวข้องให้ความช่วยเหลือในด้านต่างๆ และให้การช่วยเหลืออพยพคนกลับไปยังเกาะพิทักษ์
2. ร่วมกับชุมชนบ้านเกาะพิทักษ์ สํารวจความเสียหายที่เกิดขึ้นเพื่อเตรียมความพร้อมฟื้นฟูเยียวยาในส่วนที่ได้รับผลกระทบเกิดความเสียหาย
3.ดําเนินการฟื้นฟูเยียวยาในส่วนที่ได้รับความเสียหาย ซึ่งในเบื้องต้นได้ร่วมกับวิทยาลัยการอาชีพหลังสวนทําการซ่อมแซมอาคาร สถานที่ เครื่องใช้ไฟฟ้า เครื่องมือเครื่องจักรที่ใช้ในการประกอบกิจการ เครื่องมือในการประกอบอาชีพ ของผู้ที่ได้รับความเสียหายจากภัยพิบัติ ซึ่งคาดว่าจะแล้วเสร็จภายใน 2-3 วันนี้
ทั้งนี้ จากนโยบายของรัฐมนตรีว่าการกระทรวงอุตสาหกรรม ในการให้ซ่อม สร้าง และฟื้นฟูต่อยอดผู้ประกอบการที่ได้รับความเสียหาย นั้น อุตสาหกรรมจังหวัดในพื้นที่ที่ได้รับความเสียหายจะเร่งสํารวจความเสียหาย ความต้องการของผู้ประสบภัย และจะติดตามเฝ้าระวังสถานการณ์และให้ความช่วยเหลือ พร้อมรายงานความคืบหน้ามายังส่วนกลางทราบตลอดเวลา รวมถึงการพลิกวิกฤตเป็นโอกาสในการปรับเปลี่ยนเครื่องจักร อุปกรณ์ และโมเดลการทําธุรกิจ เช่น การใช้ IT เพื่อยื่นขอเงินทุนสนับสนุนจาก ธพว. กสอ. และ สสว. ต่อไป
----------------------------------
รัฐบาลไทย-ข่าวทำเนียบรัฐบาล-ก.แรงงาน อัดฉีดงบฝึกทักษะอาชีพ แก้วิกฤตโคโรนา
วันพุธที่ 1 เมษายน 2563
ก.แรงงาน อัดฉีดงบฝึกทักษะอาชีพ แก้วิกฤตโคโรนา
ก.แรงงาน  โดยกรมพัฒนาฝีมือแรงงาน จัดงบรองรับลุยฝึกทักษะอาชีพหลังสถานการณ์คลี่คลาย ช่วยเหลือแรงงานที่ได้รับผลกระทบจากเชื้อไวรัสโคโรนา  พร้อมอัดฉีดเบี้ยเลี้ยงระหว่างฝึก
ด้านนายธวัช เบญจาทิกุล อธิบดีกรมพัฒนาฝีมือแรงงาน (กพร.) กระทรวงแรงงาน เปิดเผยว่า จากการประชุม Conference จากห้องประชุมกระทรวงแรงงาน ไปยังห้องประชุมสํานักงานแรงงานจังหวัดนครราชสีมา และจังหวัดชลบุรี โดยมีดร.ดวงฤทธิ์ เบ็ญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงาน เป็นประธาน จากการรับฟังปัญหาและข้อเสนอจากตัวแทนผู้ประกอบกิจการ พบว่าต้องการให้กระทรวงแรงงานให้ความช่วยเหลือทั้งแรงงานในระบบและนอกระบบ เพื่อให้แรงงานดังกล่าวมีอาชีพและรายได้เพื่อใช้จ่ายในครอบครัว รวมถึงการได้รับความช่วยเหลือฝึกทักษะอาชีพเพิ่มเติม สามารถสร้างอาชีพและมีรายได้ที่มั่นคงหลังจากสถานการณ์การแพร่ระบาดของไวรัสโคโรนาคลี่คลายแล้ว
นายธวัช เบญจาทิกุล กล่าวต่อไปว่า ในช่วงการแพร่ระบาดของเชื้อไวรัสดังกล่าว ส่งผลให้ทั้งแรงงาน
ในระบบและแรงงานอิสระ ได้รับความเดือดร้อนต้องหยุดทํางานและขาดรายได้ รัฐบาลได้มอบหมายให้
ทุกกระทรวงออกมาตรการให้ความช่วยเหลือประชาชนที่ได้รับผลกระทบดังกล่าว ไปจนกว่าสถานการณ์จะ
ดีขึ้นหรือสามารถหยุดการแพร่ระบาดของเชื้อไวรัสโคโรนาได้ ในส่วนของกพร.นั้น ได้เตรียมมาตรการในการ
ให้ความช่วยเหลือพี่น้องประชาชน เพื่อสร้างอาชีพ มีรายได้ที่มั่นคง โดยเฉพาะแรงงานอิสระ ซึ่งในช่วงการ
แพร่ระบาดไม่สามารถประกอบอาชีพได้ ด้วยการเข้าฝึกทักษะอาชีพเสริมเพื่อเพิ่มโอกาสในการประกอบอาชีพหลังสถานการณ์คลี่คลาย พร้อมจัดหางบประมาณเพื่อจ่ายเป็นค่าอาหารระหว่างฝึกอบรม โดยกรมพัฒนาฝีมือแรงงานมีหน่วยงานตั้งอยู่ในภูมิภาคทั้ง 76 จังหวัดและในกรุงเทพมหานคร มีหลักสูตรการฝึกที่หลากหลาย
กว่า 1,000 หลักสูตร ที่สามารถนําไปประกอบเป็นอาชีพอิสระได้ เช่น การตลาดดิจิทัล การตัดเย็บเสื้อผ้า
การเพ้นท์ผ้าบาติก งานศิลปะประดิษฐ์จากเศษวัสดุเหลือใช้ การแปรรูปผลิตภัณฑ์จากผ้า การประกอบอาหาร เป็นต้น สําหรับด้านช่างสามารถเรียนรู้ในระยะสั้นๆ และสามารถนําไปประกอบอาชีพอิสระได้เช่นกัน อาทิ เทคนิคการติดตั้งและบํารุงรักษาระบบเซลล์แสงอาทิตย์ ช่างติดตั้งกล้องวงจรปิด ช่างปูกระเบื้อง ช่างไฟฟ้าภายในอาคาร ช่างอะลูมิเนียม ช่างเครื่องปรับอากาศ สมัครฝึกอบรมผ่านออนไลน์ที่ www.dsd.go.th เมนู สมัครฝึกอบรม
นอกจากการฝึกทักษะอาชีพให้แก่แรงงานอิสระแล้ว แรงงานที่อยู่ในระบบได้รับผลกระทบช่วงการแพร่ระบาด ต้องหยุดทํางานชั่วคราว สามารถฝึกอบรมหาความรู้เพิ่มเติม เพื่อนําความรู้ไปพัฒนางานหรือประกอบอาชีพเสริมได้อีกด้วย กรณีที่ไม่สะดวกในการเดินทาง สามารถเรียนรู้ได้ด้วยตนเอง ผ่านระบบออนไลน์ที่กพร.มีไว้สําหรับบริการประชาชนที่ www.dsd.go.th เมนู ฝึกทักษะออนไลน์ (online Training) กว่า 10 สาขาอาชีพ ทั้งด้านช่าง ภาคบริการและภาษาต่างประเทศ สอบถามข้อมูลเพิ่มเติมได้ที่สายด่วนกระทรวงแรงงาน 1506 กด 4 หรือกองสื่อสารองค์กร 0 2245 4035